Kuikankodin veden laatua selvitetään

Savitaipaleen Kuikankodissa havaittiin tiistaina 16.6.2026 vedessä poikkeava haju. Tämän vuoksi veden laatua ryhdyttiin selvittämään, ja vedestä otettiin näytteet laadun varmistamiseksi. Samassa kiinteistössä toimii myös Attendon Kaijankoti.

Vedestä on otettu bakteerinäyte, jonka tulosten odotetaan valmistuvan torstaina. Lisäksi vedestä otetaan kemiallinen näyte, jonka analysointi kestää arviolta noin viikon.

Varotoimenpiteenä Kuikankodissa ja Kaijankodissa on siirrytty käyttämään erikseen toimitettua vettä siihen saakka, kunnes veden laadusta saadaan lisätietoa.

Kuikankoti on ikääntyneiden ympärivuorokautisen palveluasumisen yksikkö.

Lisätietoja:

Hanna Rönkkönen, palvelupäällikkö, p. 040 127 4105, hanna.ronkkonen@ekhva.fi